Tuis – Cinnamon and chocolate cake
On April 15, 2016 April 15, 2016 By cinnamonandchocolatecakeIn Afrikaans, Family life, Uncategorized
Die skaapblad in die prutpot se knoffel en spesery geur vul die lug, aartappels groenboontjies en wortels moet nog by kom dalk pampoen of soetpatat. Erens speel n kleuter blokkies terwyl Emma koelema wil huis toe gaan. Vir n oomblik word die rus versteur n kind wat geïrreteerd uitroep: Moenie!.
Terwyl die herfsson lui deur die sagte deining van die kantgordyn loer besef ek, ek wil nog broodbak en poeding maak maar nog net vir n oomblik drink ek die tuis wees oomblikke in…
Dis ons plek van veiligheid, hawe teen die storms. ‘n Oop deur waar ons kinders kan invlug wanneer die weer of mense dinge die wêreld n nare monster maak.
Dis ons laboratorium van leer waar lees, stry, knip, lag, plak en navors hoogty vier. Ons sing die ABC en sommer tafels ook. Ons stoei met somme en probeer spelling speel-speel leer terwyl seisoene bot en bloei en vrug dra en by tye… by tye is ons harte ook maar kaal gestroop soos wintersbome omdat alles nie altyd honkie dorie kan wees nie.
Ons bly dankbaar dat die stroop en snoeitye steeds belofte van groei en warm trooskos soos hoenderpastei en melkkos inhou. Dit laat ons nader aan mekaar sit, weef ons harte saam hier in ons tuis wees plek waar drukkies welkom is en arms styf kan vashou. Hier waar die sagte fluistering “ek is lief vir jou” nie net lippe taal is nie.
One thought on “Tuis”
Magdaleen Bosman Müller
April 15, 2016 at 5:29 pm	 Reply